8 जुलाई तक कुंभ सहित 8 राशियों के लिए तरक्की का समय; कर्क और वृश्चिक राशि वालों को रहना होगा संभलकर
Mercury Horoscope: Time for progress for 8 zodiac signs including Aquarius till July 8; Cancer and Scorpio people have to be careful, बुध वृष राशि से निकलकर मिथुन में आ गया है। इस राशि में ये ग्रह 8 जुलाई तक रहेगा। बुध के राशि परिवर्तन से इन 15 दिनों तक ज्यादातर लोगों के लिए फायदे वाला समय होगा। मेष, वृष, मिथुन, सिंह, कन्या, तुला, धनु और कुंभ
बुध वृष राशि से निकलकर मिथुन में आ गया है। इस राशि में ये ग्रह 8 जुलाई तक रहेगा। बुध के राशि परिवर्तन से इन 15 दिनों तक ज्यादातर लोगों के लिए फायदे वाला समय होगा। मेष, वृष, मिथुन, सिंह, कन्या, तुला, धनु और कुंभ राशि वालों को धन लाभ और तरक्की मिलने के योग हैं। इनके अलावा कर्क और वृश्चिक राशि वालों को हर मामले में संभलकर रहना होगा। वहीं, मकर और मीन राशि के लोगों पर मिलाजुला असर दिखेगा। 
पुरी के ज्योतिषाचार्य डॉ. गणेश मिश्र मुताबिक 12 राशियों का फल
मेष: नौकरीपेशा और बिजनेस करने वालों के लिए अच्छा समय है। राजनीति से जुड़े लोगों को फायदा मिल सकता है। इस राशि के लोग मीडिया, वकालात या लेखन से जुड़ी फील्ड वालों के लिए फायदे वाला समय है। इन लोगों के कामकाज अच्छे बदलाव हो सकते हैं। सेहत के मामलों में सावधानी रखें। 
वृष: धन लाभ के प्रबल योग बन रहे हैं। सेविंग बढ़ेगी। भौतिक सुख बढ़ेगा। प्रॉपर्टी खरीदी या निवेश के लिए फायदे वाला समय है। नौकरी और बिजनेस में आगे बढ़ने के मौके मिलेंगे। आपके बात करने के तरीके से लोग प्रभावित हो सकते हैं। नौकरी और बिजनेस में सफलता मिलने के योग हैं। स्किन रोग हो सकते हैं। खानपान में बहुत सावधानी रखने की जरूरत है। 
मिथुन: कामकाज में बड़े और सकारात्मक बदलाव होने के योग बन रहे हैं। जो कि फायदेमंद होंगे। आगे बढ़ने का समय है। बुद्धि और वाणी से लोगों को प्रभावित करेंगे। धन लाभ हो सकता है। नौकरी या बिजनेस में नई शुरुआत करने के लिए अच्छा समय है। अपोजिट जेंडर वालों से मदद मिल सकती है। दांपत्य सुख बढ़ेगा। प्रॉपर्टी खरीदी-बिक्री के लिए फायदे वाला समय है।
कर्क: नौकरी और बिजनेस में संभलकर रहना होगा। फालतू खर्चा बढ़ सकता है। जोखिम लेने से बचें। विवादों से दूर रहें, वरना समय और पैसा बरबाद हो सकता है। विवाद भी कम होने की बजाय बढ़ सकता है। किसी भी मामले में नई शुरुआत न करें। जो चल रहा है चलने दें। यात्राओं का योग बनेगा जो कि फायदेमंद रहेंगी। विदेश या दूर स्थानों से जुड़े लोगों से बिजनेस के लिए समय अच्छा है। 
सिंह: किस्मत का साथ और धन लाभ मिलने के योग हैं। परेशानियां दूर होंगी। इच्छाएं पूरी हो सकती हैं। नौकरी और बिजनेस में बड़े बदलाव होने की संभावना है। जो कि फायदेमंद रहेंगे। योजनाएं और उद्देश्य पूरे होंगे। लव लाइफ और दांपत्य जीवन के लिए अच्छा समय है। बुद्धि और वाणी के सही इस्तेमाल से आप मजबूत होंगे। संतान संबंधी परेशानियां दूर होंगी। दोस्तों और भाइयों का साथ मिलेगा।
कन्या: सुखद समय रहेगा। नौकरीपेशा लोगों के लिए अच्छा समय है। करियर में तरक्की और बड़ी उपलब्धि मिलने की संभावना है। बिजनेस की परेशानियां दूर होने के योग हैं। नया बिजनेस शुरू करने के लिए भी अच्छा समय है। परिवार में सुख बढ़ेगा। प्रॉपर्टी खरीदी-बिक्री के लिए समय फायदेमंद रहेगा। राजनीति से जुड़े लोगों के लिए भी अच्छा समय है। 
तुला: इनकम सोर्स बढ़ेंगे। धन लाभ होने की संभावना है। अचानक फायदा हो सकता है। मीडिया, वकालात या लेखन से जुड़ी फील्ड वालों के लिए अच्छा समय है। नया बिजनेस शुरू करने के लिए फायदे वाला समय है। नौकरी में भी नई योजनाओं पर काम करने से फायदा हो सकता है। माता-पिता की सेहत को लेकर सावधान रहें। चिंता भी रहेगी। 
वृश्चिक: समय ठीक नहीं है। हर काम एक्स्ट्रा सावधानी से करना होगा। बहुत सोच-समझकर बोलना होगा, वरना अचानक नुकसान हो सकता है। नौकरी और बिजनेस में उलझने रहेंगी, हालांकि परेशानियां कम तो हो जाएंगी, लेकिन रिलेक्स मोड से बाहर आना पड़ेगा। लाइफ पार्टनर से विवाद होने की आशंका है। सेहत संबंधी परेशानी भी हो सकती है। एलर्जी बढ़ सकती है।
धनु: करियर में तरक्की होने की प्रबल संभावना है। सेहत में सुधार होगा। पिता को धन लाभ हो सकता है। संतान से जुड़ी चिंता और परेशानी दूर होगी। नौकरी में प्रमोशन और इंक्रीमेंट होने की संभावना है। बिजनेस करने वालों के लिए भी समय अच्छा है। सकारात्मक होकर आगे बढ़ें। सफलता मिल सकती है। सोच समझकर बोलेंगे तो परेशानियों से बचेंगे। माता और जीवनसाथी की सेहत को लेकर चिंता रहेगी। 
मकर: नौकरीपेशा और बिजनेस करने वालों के लिए ज्यादा मेहनत करने का समय है। काम पूरे होने में देरी हो सकती है। किस्मत का साथ कम मिल पाएगा। दुश्मन परेशान करने की कोशिश करेंगे। यात्राओं में नुकसान होने की आशंका है। खर्चा बढ़ सकता है। कानूनी कामों में रुकावटें आ सकती हैं। सेहत का ध्यान रखें। समस्याओं पर बात करने सुलझ सकती हैं। बुद्धि और वाणी के सही इस्तेमाल से परेशानियों को कम कर पाएंगे। 
कुंभ: नौकरीपेशा और बिजनेस करने वालों के लिए उन्नति वाला समय है। धन लाभ के योग बनेंगे। नया बिजनेस शुरू करने का विचार बना रहे हैं तो समय अच्छा है। बड़ी उपलब्धि मिलने के योग हैं। शेयर मार्केट में फायदा होने की संभावना है। लव लाइफ और दांपत्य जीवन के लिए अच्छा समय है। जीवनसाथी से मदद मिलेगी। इस राशि के अविवाहित लोगों को शादी के ऑफर मिल सकते हैं। 
मीन: समय सामान्य रहेगा। नौकरीपेशा और बिजनेस करने वालों के लिए अच्छा समय है। साथ काम करने वालों से मदद मिलेगी। प्रॉपर्टी या किसी भी तरह की अचल संपत्ति की खरीदी-बिक्री से जुड़े कामों में फायदा मिल सकता है। प्रॉपर्टी के विवाद सुलझ सकते हैं, लेकिन परिवार में क्लेश हो सकता है। माता की सेहत को लेकर चिंता रहेगी। दौड़भाग भी हो सकती है। कुछ खास लोगों से मतभेद हो सकता है। अपनी सेहत को लेकर सावधान रहें।